Α.Ε. Έξω Παναγίτσας

Η Αθλητική Ένωση Έξω Παναγίτσας είναι ελληνικό αθλητικό σωματείο που δραστηριοποιείται στην πόλη της Χαλκίδας, στο Νομό Εύβοιας, όπου και βρίσκεται η έδρα του, το Κλειστό Γυμναστήριο «Χαλκιά - Αναστασιάδη». Επίσημο έτος ίδρυσής του είναι το 2002 και χρώματα του το μαύρο και το λευκό. Ο σύλλογος διατηρεί τμήματα καλαθοσφαίρισης για αθλητές και αθλήτριες όλων των ηλικιών.

 Τμήμα καλαθοσφαίρισης ανδρών 

 Ιστορική αναδρομή 
Το ανδρικό τμήμα καλαθοσφαίρισης του συλλόγου δημιουργήθηκε το 2002. Την επόμενη χρονιά εντάχθηκε στην Ένωση Σωματείων Καλαθοσφαίρισης Ανατολικής Στερεάς και Εύβοιας στα Πρωταθλήματα της οποίας ξεκίνησε την αγωνιστική του πορεία.«Εγγεγραμμένα Σωματεία Ε.Σ.Κ.Α.Σ.Ε. 1986-2012», πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας

Η Ένωση κέρδισε για πρώτη φορά στην ιστορία της το δικαίωμα ανόδου στη Γ' Εθνική Κατηγορία κατά την αγωνιστική περίοδο 2008-09, οπότε και κατέκτησε αήττητη την 1η θέση του Πρωταθλήματος της Α' Κατηγορίας Ανδρών της Ε.Σ.Κ.Α.Σ.Ε.«Πίνακας Πρωταθλητριών Ομάδων 1986-2013», πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας. Προπονητής της ομάδας ήταν ο Βασίλης Μπρατσιάκος.«Βασίλης Μπρατσιάκος: Στόχος μας η άνοδος... στο πιο δυνατό πρωτάθλημα Β' Εθνικής όλων των εποχών!» , συνέντευξη στον ιστότοπο «Δυνατά & Αθλητικά», 9 Σεπτεμβρίου 2014.

Την αγωνιστική περίοδο 2009-10 αποτέλεσε τη μία από τις 14 ομάδες που συνέθεσαν το 2ο Όμιλο Νότου της Γ' Εθνικής.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διάρκεια της χρονιάς συγκέντρωσε 15 νίκες και 11 ήττες, καταλαμβάνοντας την 7η θέση στην τελική βαθμολογική κατάταξη. Την επόμενη περίοδο, 2010-11, με προπονητή το Γιάννη Τσαούση, συμμετείχε στο Πρωτάθλημα του ίδιου Ομίλου.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2010-2011», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ο απολογισμός της χρονιάς ήταν 12 νίκες και 14 ήττες, αποτέλεσμα που πέτυχαν επίσης οι σύλλογοι Ψυχικό, Λιβαδειά και Αργοναύτης Τριγλίας. Στην τελική βαθμολογική κατάταξη η Έξω Παναγίτσα βρέθηκε τελικά στην 9η θέση και, με δεδομένο ότι την επόμενη χρονιά οι ομάδες των Ομίλων της Γ' Εθνικής μειώθηκαν κατά δύο, δεν κατάφερε να παραμείνει στο επίπεδο των εθνικών πρωταθλημάτων.

Η παραμονή της ομάδας στην Α' Κατηγορία της Ε.Σ.Κ.Α.Σ.Ε. αυτή τη φορά αποδείχθηκε σύντομη, εφόσον κατέκτησε για δεύτερη φορά το Πρωτάθλημα, ολοκληρώνοντας τις αγωνιστικές της υποχρεώσεις για το 2011-12 αήττητη. Προπονητής ήταν ξάνα ο Βασίλης Μπρατσιάκος. Ειδικότερα, η λήξη της κανονικής περιόδου βρήκε την ομάδα στην πρώτη θέση του βαθμολογικού πίνακα με 16 νίκες απέναντι σε 8 αντιπάλους.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2011-2012», ανάρτηση στον επίσημο ιστολόγιο του τμήματος καλαθοσφαίρισης του Ερμή Σχηματαρίου, 27 Μαρτίου 2012. Στα Play-offs που διεξήχθησαν κατόπιν, στη σειρά των Ημιτελικών, αντιμετώπισε τον 4ο Ιωνικό Λαμίας απέναντι στον οποίο είχε ήδη δύο νίκες από την κανονική περίοδο.«Ημιτελικοί ΕΣΚΑΣΕ: Ανετη νίκη της Κύμης», άρθρο στον ιστότοπο της εφημερίδας «Ευβοϊκή Γνώμη», 2 Απριλίου 2012. Στο μοναδικό παιχνίδι που χρειάστηκε να διεξαχθεί η Έξω Παναγίτσα επικράτησε με διαφορά ενός πόντου, 67-66, αφήνοντας τον Ιωνικό εκτός συνέχειας. Στη σειρά των Τελικών βρέθηκε απέναντι στον Α.Ο. Κύμης απέναντι στον οποίο προηγούταν επίσης με δύο νίκες.«Η Εξω Παναγίτσα πρωταθλήτρια ΕΣΚΑΣΕ», άρθρο στον ιστότοπο της εφημερίδας «Ευβοϊκή Γνώμη», 28 Απριλίου 2012. Χρειάστηκε μόλις ένα εντός έδρας παιχνίδι για την Παναγίτσα, το οποίο έληξε με σκορ 94-83, οδηγώντας την ομάδα στη Γ' Εθνική ως αήττητη Πρωταθλήτρια.

Την αγωνιστική περίοδο 2012-13 η ευβοιώτικη ομάδα αγωνίστηκε στα πλαίσια του 2ου Ομίλου Νότου τον οποίο σχημάτισαν 11 σύλλογοι.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διάρκεια της χρονιάς συγκέντρωσε μόλις 2 νίκες σε 20 αγώνες, κατετάγη στη 10η και προτελευταία θέση της βαθμολογικής κατάταξης και υποβιβάστηκε στο οικείο της τοπικό πρωτάθλημα.

Τη χρονιά 2013-14 η ομάδα διαγωνίστηκε στο Πρωτάθλημα της Α' Κατηγορίας Ε.Σ.Κ.Α.Σ.Ε. με πολύ φτωχή απόδοση.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2013-2014», πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας. Συγκεκριμένα είχε απολογισμό 2 νίκες και 16 ήττες με αποτέλεσμα να καταλάβει τη 10η και τελευταία θέση του τελικού βαθμολογικού πίνακα της κανονικής περιόδου και να υποβιβαστεί εκ νέου.«Ηττήθηκε στην Θήβα και υποβιβάζεται ο ΓΣ Ιτέας», άρθρο στον ιστότοπο AmfissaFace.gr, 23 Μαρτίου 2014.«Α' ΕΣΚΑΣΕ: Ολοκληρώθηκε η κανονική περίοδος» , άρθρο στον ιστότοπο StarSports.gr, 25 Μαρτίου 2014.

Την επόμενη χρονιά, 2014-15, στα πλαίσια πλέον του 1ου Ομίλου της Β' Κατηγορίας Ε.Σ.Κ.Α.Σ.Ε. η Ένωση κλήθηκε να αντιμετωπίσει στα πλαίσια της κανονικής περιόδου άλλους 7 συλλόγους.«Τελική Βαθμολογία Β' Κατηγορίας Ανδρών Ε.Σ.Κ.Α.Σ.Ε. (1ος Όμιλος) 2014-2015», πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας. Συνολικά συγκέντρωσε 8 νίκες και 6 ήττες καταφέρνοντας να παραμείνει στην Κατηγορία, έχοντας καταλάβει την 4η θέση της τελικής βαθμολογίας. Δεν συμμετείχε στη διαδικασία των Play-offs ανόδου, όπου πέρασαν η 2η και η 3η ομάδα.

 Τμήματα υποδομής 
Τόσο το τμήμα εφήβων όσο και το τμήμα παίδων της Α.Ε. Έξω Παναγίτσας κατέκτησε το Πρωτάθλημα της Ε.Σ.Κ.Α.Σ.Ε. για την αγωνιστική περίοδο 2013-14.«Πρωταθλήτρια ΕΣΚΑΣΕ και στους Παίδες η Α.Ε. Έξω Παναγίτσας», άρθρο στον ιστότοπο Eeviatop.blogspot.gr, 2 Απριλίου 2014. Την επόμενη χρονιά η ομάδα Παίδων επανέλαβε το επίτευγμά της και αγωνίστηκε στο Πανελλήνιο Πρωτάθλημα.«Πρωταθλήτρια ΕΣΚΑΣΕ Παίδων η Έξω Παναγίτσα» , άρθρο στον ιστότοπο της εφημερίδας «Πανευβοϊκόν Βήμα», 30 Μαρτίου 2015.«Ενωμένοι αθλητές στο Πανελλήνιο Πρωτάθλημα Παίδων!», άρθρο στον ιστότοπο SoccerPlus.gr, 18 Απριλίου 2015.

 Τμήμα καλαθοσφαίρισης γυναικών 
 Ιστορική αναδρομή 
Το τμήμα καλαθοσφαίρισης γυναικών του συλλόγου κέρδισε για πρώτη φορά στην ιστορία του το δικαίωμα ανόδου στην Α2 Εθνική Κατηγορία κατά την αγωνιστική περίοδο 2005-06, οπότε και κατέκτησε την 1η θέση του Πρωταθλήματος της Α' Κατηγορίας Γυναικών της Ε.Σ.Κ. Ανατολικής Στερεάς και Εύβοιας. Ωστόσο δεν πέρασε επιτυχώς από τη διαδικασία των Μπαράζ Ανόδου ανάμεσα στους Πρωταθλητές των Ενώσεων της ελληνικής επικράτειας, με αποτέλεσμα να παραμείνει στο τοπικό πρωτάθλημα. Δύο χρόνια αργότερα, την περίοδο 2007-08, αναδείχθηκε εκ νέου Πρωταθλήτρια ομάδα της Ε.Σ.ΚΑ.Σ.Ε., πετυχαίνοντας αυτή τη φορά την άνοδο.

Κατά την αγωνιστική περίοδο 2008-09 η Έξω Παναγίτσα ήταν η μία από τις 14 ομάδες που συνέθεσαν τον Όμιλο Νότου της Α2 Εθνικής Κατηγορίας.«Πρόγραμμα και Βαθμολογία A2 Εθνικής Κατηγορίας Γυναικών (Όμιλος Νότου) 2008-2009», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ολοκλήρωσε τις αγωνιστικές της υποχρεώσεις με 9 νίκες και 17 ήττες, καταλαμβάνοντας την 11η θέση στην τελική βαθμολογική κατάταξη. Λαμβάνοντας μέρος για πρώτη φορά και στο Κύπελλο Ελλάδος ο σύλλογος αποκλείστηκε στην πρεμιέρα, γνωρίζοντας την ήττα με 60-45 από την Α.Ε. Παγκρατίου-Αρίωνα-Πρωτέα.«Προκρίθηκαν Σπόρτιγκ, Άρης Θήβας και Άτταλος», άρθρο στον ιστότοπο SentraGoal.gr, 22 Σεπτεμβρίου 2008.

Την επόμενη χρονιά, 2009-10, ο σύλλογος της Εύβοιας αγωνίστηκε και πάλι στον Όμιλο Νότου, με πολύ φτωχή, ωστόσο, απόδοση.«Πρόγραμμα και Βαθμολογία A2 Εθνικής Κατηγορίας Γυναικών (Όμιλος Νότου) 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Συγκεκριμένα είχε απολογισμό 2 νίκες, 23 ήττες και 1 μηδενισμό, τερματίζοντας στη 13η και προτελευταία θέση. Στο θεσμό του Κυπέλλου και πάλι συμμετείχε μόνο σε ένα παιχνίδι στο οποίο και ηττήθηκε με σκορ 45-89 από τον Πρωτέα Βούλας.«Το Κύπελλο Ελλάδας γυναικών», άρθρο στον ιστότοπο Zougla.gr, 11 Οκτωβρίου 2009.

 Παραπομπές 

Κατηγορία:Αθλητικοί σύλλογοι Εύβοιας
Κατηγορία:Χαλκίδα
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Σ.Ε.
Κατηγορία:Ιδρύσεις αθλητικών συλλόγων το 2002
Κατηγορία:Ιδρύσεις ομάδων καλαθοσφαίρισης το 2002